A Bizottság határozata

(2000. október 20.)

a Venezuelából származó halászati termékek behozatalára vonatkozó különleges feltételek megállapításáról

(az értesítés a C(2000) 3056. számú dokumentummal történt)

(EGT vonatkozású szöveg)

(2000/672/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 97/79/EK irányelvvel [1] módosított, a halászati termékek előállítására és forgalomba hozatalára vonatkozó egészségügyi feltételek megállapításáról szóló, 1991. július 22-i 91/493/EGK tanácsi irányelvre [2] és különösen annak 11. cikkére,

mivel:

(1) A Bizottság egy szakértője ellenőrző látogatást tett Venezuelában a halászati termékek előállítása, tárolása és Közösségbe történő feladása körülményeinek ellenőrzése céljából.

(2) A halászati termékek egészségügyi vizsgálatára és ellen- őrzésére vonatkozó venezuelai jogszabályok rendelkezései egyenértékűnek tekinthetők a 91/493/EGK irányelvben megállapítottakkal.

(3) Venezuelában a "Servicio Autónomo de Recursos Pesqueros (SARPA) del Ministerio de Agricultura y Cría" képes a hatályban lévő jogszabályok alkalmazásának hatékony ellenőrzésére.

(4) A 91/493/EGK irányelv 11. cikke (4) bekezdésének a) pontjában említett egészségügyi bizonyítvány megszerzésére vonatkozó eljárásnak ki kell terjednie egy bizonyítványminta meghatározására, a kiállítás nyelvére (nyelveire) vonatkozó minimumkövetelményekre, valamint a bizonyítvány aláírására jogosult személy beosztására.

(5) A 91/493/EGK irányelv 11. cikke (4) bekezdésének b) pontja értelmében a halászati termékek csomagolásán el kell helyezni egy jelölést, amely feltünteti a harmadik ország nevét és a származási létesítmény, feldolgozóhajó, hűtőház vagy fagyasztóhajó engedélyezési/nyilvántartási számát.

(6) A 91/493/EGK irányelv 11. cikke (4) bekezdésének c) pontja értelmében össze kell állítani az engedélyezett létesítmények, feldolgozóhajók vagy hűtőházak, valamint a 92/48/EGK irányelv [3] II. melléklete 1–7. pontjának megfelelően felszerelt fagyasztóhajók jegyzékét. E jegyzékeket a SARPA Bizottságnak szóló közleménye alapján kell összeállítani. Ezért a SARPA feladata biztosítani a 91/493/EGK irányelv 11. cikkének (4) bekezdésében e célból megállapított rendelkezések betartását.

(7) A SARPA hivatalos biztosítékokat nyújtott a 91/493/EGK irányelv mellékletének V. fejezetében megállapított szabályok betartásáról, valamint az említett irányelvben megállapítottakkal egyenértékű követelmények teljesítéséről.

(8) Az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

Venezuelában a "Servicio Autónomo de Recursos Pesqueros (SARPA) del Ministerio de Agricultura y Cría" a halászati és akvakultúra-termékek 91/493/EGK irányelv követelményeinek való megfelelését ellenőrző és igazoló illetékes hatóság.

2. cikk

A Venezuelából származó halászati és akvakultúra-termékeknek az alábbi feltételeknek kell megfelelniük:

1. minden szállítmányt egy megfelelően kitöltött, aláírt, keltezett egészségügyi bizonyítvány számozott eredeti példányának kell kísérnie, mely összhangban van az A. mellékletben meghatározott mintával és egyetlen lapból áll;

2. a termékeknek a B. mellékletben felsorolt engedélyezett létesítményekből, feldolgozóhajókról, hűtőházakból vagy nyilvántartásba vett fagyasztóhajókról kell származniuk;

3. a tartósított élelmiszerek gyártására szánt, ömlesztett, fagyasztott halászati termékek kivételével minden csomagon letörölhetetlen betűkkel fel kell tüntetni a "VENEZUELA" szót és a származási létesítmény, feldolgozóhajó, hűtőház vagy fagyasztóhajó engedélyezési/nyilvántartási számát.

3. cikk

(1) A 2. cikk 1. pontjában említett bizonyítványokat az ellenőrzés helye szerinti tagállam legalább egy hivatalos nyelvén kell kiállítani.

(2) A bizonyítványokon fel kell tüntetni a SARPA képviselőjének nevét, beosztását és aláírását, valamint a SARPA többi bejegyzéstől eltérő színű hivatalos pecsétjét.

4. cikk

Ez a határozat az Európai Közösségek Hivatalos Lapjában való kihirdetését követő 60. napon lép hatályba.

5. cikk

Ennek a határozatnak a tagállamok a címzettjei.

Kelt Brüsszelben, 2000. október 20-án.

a Bizottság részéről

David Byrne

a Bizottság tagja

[1] HL L 24., 1998.1.30., 31. o.

[2] HL L 268., 1991.9.24., 15. o.

[3] HL L 187., 1992.7.7., 41. o.

--------------------------------------------------

A. MELLÉKLET

+++++ TIFF +++++

+++++ TIFF +++++

--------------------------------------------------

B. MELLÉKLET

ENGEDÉLYEZETT LÉTESÍTMÉNYEK ÉS HAJÓK JEGYZÉKE

PP : Feldolgozóüzem.

FV : Feldolgozóhajó.

Engedélyezési szám | Név | Város Régió | Kategória |

ES-029 | Alimentos Margarita CA | Mariguitar Sucre | PP |

SPES-010 | Langostinos del Caribe CA | Punto Fijo Falcón | PP |

SPES-012 | Gusteca CA | Las Piedras Falcón | PP |

SPES-013 | De La Mar CA | Cumaná Sucre | PP |

SPES-026 | CA Industrial de Pesca "CAIP" | Cumaná Sucre | PP |

SPES-087 | Avencatun Industrial SA "Avecaisa" | Cumaná Sucre | PP |

SPES-099 | Procam SA | Barcelona Anzoategui | PP |

SPES-126 | Golfo Mar Export CA | Punto Fijo Falcón | PP |

SPES-140 | CA Procesadora "Propesca" | Maracaibo Zulia | PP |

SPES-143 | Procesadora Peninsula SA "Propensa" | Punto Fijo Falcón | PP |

SPES-206 | Stefan Mar CA | Punto Fijo Falcón | PP |

SPES-407 | Flota Indutrial Pesca Atunera Caribe "Fipaca" | Cumaná Sucre | PP |

SPES-434 | Landemar Export CA | Punto Fijo Falcón | PP |

SPES-558 | Caribmar CA | Carupano Sucre | PP |

SPES-566 | Exportadora Productos del Mar CA "Expomarca" | Punto Fijo Falcón | PP |

SPES-579 | Naviera Industrial SA "Navisa" | Cumaná Sucre | PP |

SPES-580 | Pesquera Costa de la Luz "Pescoluz" | Cumaná Sucre | PP |

SPES-602 | Ingopesca | Punto Fijo Falcón | PP |

SPES-626 | Ocean Shrimp CA | Punto Fijo Falcón | PP |

SPES-628 | Industria Pesquera Oripesca CA | Cabruta Guarico | PP |

SPES-706 | Fresco Mar CA | Península de Macanao Nueva Esparta | PP |

SPES-751 | Pescandina Ema SA | Caracas Sucre | PP |

SPES-839 | Carmela (Avencatun) | Las Piedras Falcón | FV |

SPES-840 | Judibana (Formar SA) | Las Piedras Falcón | FV |

SPES-843 | Carirubana (Orivensa SA) | Las Piedras Falcón | FV |

SPES-844 | Conquista (Reparaciones Marinas Atuneras "Rematun" CA) | Las Piedras Falcón | FV |

SPES-845 | Cayude (Atuneros de Paraguana "Aparsa") | Las Piedras Falcón | FV |

SPES-846 | Calypso (Atumar SA) | Las Piedras Falcón | FV |

SPES-847 | Falcon (Panamericana SA) | Las Piedras Falcón | FV |

SPES-873 | Caroni (Pesquera Catatumbo CA) | Cumaná Sucre | FV |

SPES-910 | Pesquera Catatumbo CA | Cumaná Sucre | PP |

SPES-875 | Amazonas (Pesquera Amazonas CA) | Cumaná Sucre | FV |

SPES-876 | Ventuari (Pesquera Ventuari CA) | Cumaná Sucre | FV |

--------------------------------------------------